Politieke party in sop oor hoë polvyeAnke in die kort rokkie en hoë polvye. Foto: AFP ‘n Vlaamse regter het ‘n stokkie gesteek voor ‘n plakkaat waarin die leier van ‘n politieke party in hoë polvye en ‘n kort rokkie haar boodskap tuis bring. Die beswaar het van die bekende Franse vervaardiger van die hoëhakskoene, Louboutin gekom. Hulle het hulle nie soseer oor Anke van Dermeersch se kort rokkie en hoë hakke uitgespreek nie, maar weens die anti-Islamitiese slagspreuk op haar bene, aldus die Vlaamse media. Van Dermeersch is die leier van die regse Vlaamse party, die Vlaams Belang, en die party het beoog om nog heelwat plakkate van dié aard te laat maak. Louboutin was nie beïndruk daarmee dat sy handelsmerk op die plakkate ten toon gestel word nie. ‘n Woordvoerder sê die vervaardiger wil nie sy naam in die politieke arena laat insleep nie, en allermins deur ‘n regse party soos die Vlaams Belang.